CELEX: 62006CA0157
Language: et
Date: 2008-10-02 00:00:00
Title: Kohtuasi C-157/06: Euroopa Kohtu (teine koda) 2. oktoobri 2008 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Asjade riigihankelepingud — Direktiiv 93/36/EMÜ — Riigihankelepingu sõlmimine eelnevalt hanketeadet avaldamata — Kerged helikopterid politsei ja riikliku tuletõrje vajadusteks)

22.11.2008   
            
            
               ET
            
            
               Euroopa Liidu Teataja
            
            
               C 301/5
            
         Euroopa Kohtu (teine koda) 2. oktoobri 2008. aasta otsus — Euroopa Ühenduste Komisjon versus Itaalia Vabariik
   (Kohtuasi C-157/06) (1)
   
   (Liikmesriigi kohustuste rikkumine - Asjade riigihankelepingud - Direktiiv 93/36/EMÜ - Riigihankelepingu sõlmimine eelnevalt hanketeadet avaldamata - Kerged helikopterid politsei ja riikliku tuletõrje vajadusteks)
   (2008/C 301/08)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: X. Lewis ja D. Recchia)
   
      Kostja: Itaalia Vabariik (esindajad: I. Braguglia ja advokaat G. Fiengo)
   Kohtuasja ese
   Liikmesriigi kohustuste rikkumine — Nõukogu 14. juuni 1993. aasta direktiiv 93/36/EMÜ, millega kooskõlastatakse riiklike tarnelepingute sõlmimise kord (EÜT L 199, lk 1; ELT eriväljaanne 06/02, lk 110) — Hankija poolt läbirääkimistega menetluse alusel eelnevalt hanketeadet avaldamata riigihankelepingu sõlmimist võimaldavate põhjuste olemasolu tõendamata jätmine — Kerged helikopterid politsei ja tuletõrje vajadusteks
   Resolutiivosa
   
               1.
            
            
               Kuna Itaalia Vabariik võttis vastu siseministri 11. juuli 2003. aasta dekreedi nr 558/A/04/03/RR, millega lubatakse politseijõudude ja riikliku tuletõrje vajadusteks kergete helikopterite ostmisel teha erand asjade riigihankelepinguid reguleerivatest ühenduse õigusnormidest, ilma et oleks täidetud ükski sellise erandi tegemist õigustavatest tingimustest, siis on Itaalia Vabariik rikkunud nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord ja eelkõige viidatud direktiivi artikli 2 lõike 1 punkti b ning artikleid 6 ja 9
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 131, 3.6.2006.